CELEX ID: 32010R0168
Publication Date: 2010-03-01

Document:
TARYBOS REGLAMENTAS (ES) Nr. 168/2010
2010 m. kovo 1 d.
iš dalies keičiantis Reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 215 straipsnį,
atsižvelgdama į 2010 m. kovo 1 d. Tarybos sprendimą 2010/128/BUSP, iš dalies keičiantį Bendrąją poziciją 2003/495/BUSP dėl Irako (1),
atsižvelgdama į bendrą Europos Sąjungos vyriausiojo įgaliotinio užsienio reikalams ir saugumo politikai ir Komisijos pasiūlymą,
kadangi:
(1)
Pagal Jungtinių Tautų Saugumo Tarybos (JT ST) rezoliuciją Nr. 1483 (2003) 2003 m. liepos 7 d. Tarybos reglamento (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo (2) 2 straipsnyje nustatyta speciali atsiskaitymo tvarka už iš Irako eksportuojamą naftą, naftos produktus ir gamtines dujas, o to reglamento 10 straipsnyje nustatyta speciali tvarka dėl tam tikro Irako turto imuniteto nuo teisinių procesinių veiksmų. Ši speciali tvarka taikyta iki 2008 m. gruodžio 31 d.
(2)
JT ST rezoliucijoje Nr. 1859 (2008) nustatyta, kad abiejų rūšių speciali tvarka turėtų būti pratęsta iki 2009 m. gruodžio 31 d. Remiantis Tarybos bendrąja pozicija 2009/175/BUSP (3), Reglamentas (EB) Nr. 1210/2003 atitinkamai iš dalies pakeistas Reglamentu (EB) Nr. 175/2009 (4).
(3)
JT ST rezoliucijoje Nr. 1905 (2009) nustatyta, kad abiejų rūšių speciali tvarka turėtų būti dar kartą pratęsta iki 2010 m. gruodžio 31 d. Remiantis Sprendimu 2010/128/BUSP, tikslinga atitinkamai iš dalies pakeisti Reglamentą (EB) Nr. 1210/2003.
(4)
Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1210/2003 18 straipsnio 3 dalis pakeičiama taip:
„3. 2 ir 10 straipsniai taikomi iki 2010 m. gruodžio 31 d.“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. kovo 1 d.

EuroVoc Classification:
Level 1: 100143
100159
100147
100161
100144
Level 2: 100170
100193
100265
100176
100281
Level 3: 1274
3474
614
2364
4040
3467
2705
All Descriptors: 1141
1500
2366
2772
3483
3490
3870
4040
614